தமிழக புவியியலில் முக்கியத்துவம் வாய்ந்த இடமான மேற்குத் தொடர்ச்சி மலைத் தொடரில் தமிழகத்தின் எட்டுக்கும் மேற்பட்ட முக்கியத்துவம் வாய்ந்த காட்டுயிர்க் காப்பிடங்கள் உள்ளன. இது தவிர, சேலம் மாவட்டத்தில் சேர்வராயன் மலை (கரடி, முள்ளம்பன்றி), வேலூரில் ஜவ்வாது மலை (யானை, காட்டெருது), திருச்சியில் பச்சை மலை, நாமக்கல் மாவட்டத்தில் கொல்லி மலை (அரிய மூலிகைகள்) போன்ற சிறிய குன்றுத் தொடர்களும் முக்கியமானவை.

1940இல் உருவாக்கப்பட்ட முதுமலை தேசிய பூங்கா, தென்னிந்தியாவின் முதல் நவீன காட்டுயிர் சரணாலயம் என்பது குறிப்பிடத்தக்கது. தமிழகத்தில் சர்வதேச முக்கியத்துவம் வாய்ந்த 2 உயிர்க்கோளக் காப்பகங்கள் (BioSphere Reserves), 5 தேசிய பூங்காக்கள் - ஒட்டுமொத்த சுற்றுச்சூழலை பாதுகாக்க அமைக்கப்பட்டவை. அவை:ஆனை மலை பகுதியில் இந்திரா காந்தி வனவிலங்கு உய்வகம் மற்றும் தேசியப்பூங்கா, முதுமலை தேசிய பூங்கா, முக்குருத்தி தேசிய பூங்கா, மன்னார் வளைகுடா கடல் தேசிய பூங்கா, கிண்டி தேசிய பூங்கா,மற்றும் 8 காட்டுயிர் சரணாலயங்கள் - குறிப்பிட்ட உயிரினத்தை பாதுகாக்க அமைக்கப்பட்டவை காணாப்படுகின்றன: சிறீவில்லிப்புத்தூர் மலை அணில் காட்டுயிர் உய்விடம், இந்திரா காந்தி சரணாலயம், களக்காடு முண்டந்துறை புலிகள் காப்பகம், கன்னியாகுமரி புலி சரணாலயம், முதுமலை சரணாலயம், சத்தியமங்கலம் சரணாலயம், வல்லநாடு வெளிமான் சரணாலயம். ம்மஏலும், 4 யானை காப்பிடங்கள் உள்ளன. அவை; நீலகிரி, கோயம்புத்தூர், ஆனைமலை, சிறீவில்லிப்புத்தூர், 3 புலி காப்பிடங்கள் அப்வையாவன; களக்காடு-முண்டந்துறை, முதுமலை, ஆனைமலை- பரம்பிக்குளம், இன்னும், 13 பறவை சரணாலயங்கள் (சித்திரங்குடி, கஞ்சிராங்குளம், கரைவெட்டி, கரிக்கிலி, கூந்தங்குளம், மேல் செல்வனூர் – கீழ் செல்வனூர், கோடிக்கரை, பழவேற்காடு, உதயமார்த்தாண்டபுரம், வடுவூர், வேடந்தாங்கல், வெள்ளோடு, வேட்டங்குடி) ஆகியவை உள்ளன.

தமிழக சரணாலயங்களில் புலி, சிறுத்தை, யானை, காட்டெருது (Gaur), கரடி, கடமான், கேளையாடு (மான் வகை), புள்ளி மான், வரையாடு, சருகுமான், வெளிமான், செந்நாய், கழுதைப்புலி, நரி, மரநாய், நீர்நாய், மந்தி, கருமந்தி, சோலை மந்தி (சிங்கவால் குரங்கு), மலைஅணில், ராஜநாகம், மலைப்பாம்பு, முதலை உள்ளிட்ட உயிரினங்கள் உள்ளன.

ஆறுகள்
மேற்குத் தொடர்ச்சி மலை
பறவை சரணாலயங்கள்
தமிழகத்திலுள்ள காட்டுயிர்க் காப்பிடங்களும் சரணலயங்களும்